**Ministru kabineta noteikumu projekta „Grozījumi Ministru kabineta 2012.gada 5.jūnija noteikumos Nr.386 "Kārtība, kādā Valsts kase nodrošina elektronisko informācijas apmaiņu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nav attiecināms |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts kases e-pakalpojumu sistēmu (ePlāni un ePārskati) pilnveidošanas rezultātā, sakarā ar pāreju uz tīmekļa risinājumu, nepieciešamas precizēt noteikumos noteikto autentifikācijas rīku izsniegšanas un lietošanas kārtību šo e-pakalpojumu sistēmu lietotājiem. Ņemot vērā, ka ePlāni un ePārskati lietošana tiek nodrošināta izmantojot tīmekļa pārlūkprogrammu, lietojumprogrammas lejupielāde uz darba stacijas nav nepieciešama, līdz ar to no noteikumiem svītrojuma atsauce, ka lietojumprogramma ir pieejama lejupielādei Valsts kases tīmekļa vietnē http://www.kase.gov.lv.Informācijas sistēmas saīsinātais nosaukums „e-pārskati” aizstāts ar „ePārskati”, lai vienādotu ar citu e-pakalpojumu sistēmu saīsinātajiem apzīmējumiem (eKase, ePlāni).Noteikumu projekts “Grozījumi Ministru kabineta 2010.gada 28.decembra noteikumos Nr.1220 “Asignējumu piešķiršanas un izpildes kārtība”” paredz nodrošināt budžeta izpildītājus ar operatīvo kopsavilkumu pārskatu, kā arī veikt kopsavilkuma pārskatu par budžeta izpildi iepriekšējā saimnieciskajā gadā saskaņošanu, izmantojot ePārskatus, līdz ar to noteikumos ir jāveic grozījumi, kas reglamentē elektronisko informācijas apmaiņas kārtību minētā gadījumā.Citos normatīvajos aktos ir noteikta kārtība, ka informācijas par valsts budžeta līdzekļu izlietojumu apkopošanai izmanto ePārskatus, līdz ar to nepieciešams precizēt klientu loku, kas lieto ePārskatus informācijas apmaiņai. Lai nodrošinātu Klientu labāku izpratni par ePārskatu lietotāju tiesībām, noteikumu projektā precizētas normas par ePārskatu lietotāju grupām un pieejas režīmiem.Noteikumos nepieciešamas padarīt saprotamāku un pārskatāmāku informāciju noteikumu 4.pielikuma „Pieteikums par ministriju, centrālo valsts iestāžu un pašvaldību budžeta pārskatu informācijas sistēmas lietošanu: Iestādes” un 5.pielikuma „Pieteikums par ministriju, centrālo valsts iestāžu un pašvaldību budžeta pārskatu informācijas sistēmas lietošanu: lietotāji” aizpildīšanai.Praksē daudzos gadījumos klienti iesniedz vairākus pieteikumus vai dažādus pieteikumu veidus apvienotus vienā ar drošu elektronisko parakstu apliecinātā elektroniskā dokumentā (turpmāk – elektronisks dokuments), kā rezultātā ir ievērojami apgrūtināta šo dokumentu apstrāde. Piemēram, neskatoties uz to, ka vienā elektroniskā dokumentā ir iekļauts liels pieteikumu skaits, visa dokumenta apstrāde ir jāveic vienā dienā, jo elektroniskais dokuments nav dalāms. Gadījumā, ja ir konstatēta kļūda kaut vienā no elektroniskajā dokumentā iekļautajiem pieteikumiem, dokumenta apstrāde ir jāveic daļēji, un papildus jāapraksta dokumenta satura daļējo izpildi. Elektronisko dokumentu ievietošana spēkā esošajās nomenklatūras lietās un pārvietošana uz spēku zaudējušajām ir apgrūtināta, jo gadījumos, ja no elektroniskā dokumenta spēku zaudē tikai viens pieteikums, to pārvietot uz spēku zaudējušajiem vienu pašu nav iespējams. Ņemot vērā minētos faktorus, ir veikti grozījumi noteikumos nosakot, ka katrs pieteikums atsevišķi ir jāparaksta ar drošu elektronisko parakstu un laika zīmogu (katrs elektroniskais dokuments satur tikai vienu pieteikumu).Praksē daudzos gadījumos klienti neiesniedz noteikumu 6.pielikumā minēto pieteikumu par Valsts kases e‑pakalpojumu sistēmu lietošanas pārtraukšanu un autentifikācijas rīku darbības apturēšanu gadījumos, kad pilnvarotais lietotājs pārtrauc e‑pakalpojumu sistēmas lietošanu vai darba attiecības ar klientu, kā rezultātā lietotājs var turpināt nesankcionētu (no klienta puses) sistēmas lietošanu. Lai novērstu šo risku, ir veikti grozījumi noteikumos, nosakot, ka klientam ir pienākums iesniegt Valsts kasē pieteikumu par Valsts kases e-pakalpojumu sistēmu lietošanas pārtraukšanu un autentifikācijas rīku darbības apturēšanu par katru klienta pilnvarotu lietotāju, kurš pārtrauc e-pakalpojumu sistēmas lietošanu.Lai nodrošinātu klientu interešu ievērošanu e‑pakalpojumu sistēmu funkcionalitātes izmaiņu gadījumā noteikumu projektā ir reglamentēts Valsts kases pienākums informēt klientus par veicamajām izmaiņas ne vēlāk kā 90 dienas pirms šo izmaiņu ekspluatācijas uzsākšanas. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz budžeta finansētām institūcijām, pašvaldībām, budžeta nefinansētām iestādēm, ostu un brīvostu pārvaldēm, zvērinātiem tiesu izpildītājiem, zvērinātiem revidentiem vai zvērinātu revidentu komercsabiedrībām, kapitālsabiedrībām, kurās ieguldīta valsts vai pašvaldības kapitāla daļa, kā arī personām, kuras nav konta rīkotājas, bet ir saņēmušas konta rīkotāja atļauju informācijas saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nerada ietekmi uz tautsaimniecību un nepalielina administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2010.gada 28.decembra noteikumos Nr.1220 „Asignējumu piešķiršanas un izpildes kārtība”, jo noteikumu projekts paredz grozījumus, kas reglamentē elektronisko informācijas apmaiņas kārtību kopsavilkuma pārskatu saskaņošanā ePārskatos. |
| 2. | Atbildīgā institūcija | Valsts kase |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi savas kompetences ietvaros nodrošinās Valsts kase |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

***Anotācijas III, V un VI sadaļa – projekts šīs jomas neskar.***

Finanšu ministrs A.Vilks

28.05.2014. 10:56

771

M.Prikulis

67094291, martins.prikulis@kase.gov.lv